**ՀԱՄԱՅՆՔԻ ՂԵԿԱՎԱՐ ԱՐՄԵՆ ՀԱԿՈԲՋԱՆՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ՝ ԴՊՐՈՑԱԿԱՆ ՎԵՐՋԻՆ ԶԱՆԳԻ ԿԱՊԱԿՑՈՒԹՅԱՄԲ**

Այսօր կհնչի Դպրոցական վերջին զանգը և կավետի նոր կյանքի, նոր հորիզոնների և մեծագույն նպատակների մեկնարկը:

Սիրելի՛ շրջանավարտներ, հետայսու դուք փակում եք կյանքի այն էջը, որը, վստահ եմ ժպիտով և երջանկությամբ եք հիշելու ամբողջ կյանքի ընթացքում:

Ձեր առջև բացվում են նոր դռներ, նոր հորիզոններ:

Ուստի մաղթում եմ, որ դպրոցում ստացած գիտելիքները, ունակություններն ու կարողությունները կիրառեք ճիշտ տեղում, ճիշտ ժամանակին՝ խաղաղ պայմաններում:

Թող ի կատար ածվեն ձեր երազանքներն ու նպատակները, որոնք փայփայել եք այս տարիների ընթացքում:

Բայց հիշեք նաև, որ գիտելիքը շողում է ու փայլում, երբ ուղեկցվում է մարդկային հատկություններով՝ բարությամբ, անկեղծությամբ, կամեցողությամբ:

Հատուկ ուզում եմ շնորհակալություն հայտնել բոլոր այն ուսուցիչներին, ովքեր ավանդ ու վաստակ ունեն ձեր կայացման, դաստիարակման և կրթման գործում:

Հաճախ, նրանք ամենաթանկն են ներդնում, որպեսզի դուք ունենաք հիմնարար, արժեքավոր  և մրցունակ գիտելիքներ:

Սիրելի՛ շրջանավարտներ՝ կյանքի փթթուն ժամանակահատվածում գտնվողներ, եղե՛ք առողջ, ունեցեք բովանդակալից, իմաստալից և երկար կյանք:

Վստահեք ձեզ և ձեր ուժերին:

Շնորհավո՛ր Դպրոցական վերջին զանգ: